
R E F E R A T
privind aprobarea contractului de asociere dintre Municipiul Timişoara şi Muzeul de Artă Timişoara în vederea organizării expoziţiei „Dominarea Iraţionalului” cu lucrările lui Salvador Dali
în perioada 09.07.2007-07.08.2007 
Conform adresei nr. SC 2007-015685/09.07.2007 prin care membrii Comisiei de Cultură a  CLT solicită suplimentarea fondurilor destinate proiectelor culturale şi conform adresei nr. SC2007-015698/09.07.2007 prin care dl. consilier Sergiu Ştirbu susţine şi aprobă demersul Muzeului de Artă Timişoara în vederea organizării expoziţiei Salvador Dali în luna iulie 2007, solicităm aprobarea contractului de asociere dintre Municipiul Timişoara şi Muzeul de Artă Timişoara pentru organizarea acestui eveniment.

 Prin anvergura de care se bucură evenimentul, oraşul nostru va fi in atenţia presei naţionale şi internaţionale devenind astfel o excelentă oportunitate de promovare a imaginii Timişoarei.

Prin găzduirea expoziţiei „Dominarea Iraţionalului” care conţine 129 de litografii originale ale celebrului Salvador Dali înregistrate ca şi lucrări grafice în tabelul lucrărilor de artă internaţionale a lui Michler –Lopsinger din anul 1995, Timişoara arată încă o data importanţa pe care o acordă promovării culturii şi implicarea în susţinerea proiectelor care aduc un plus de imagine oraşului nostru.
Prin urmare, propunem alocarea sumei de  15.606 lei (5.000 euro) de la bugetul local, din cap.67.02. "Cultură, recreere şi religie" (67.02.50 Altele ) pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

